**Hvorfor skal jeg være medlem i Norsk Tannpleierforening (NTpF)?**

1. NTpF er en selvstendig organisasjon under hovedorganisasjonen Unio, som representerer høyskole og universitetsutdannede i Norge.
2. NTpF er den eneste fag- og arbeidstakerorganisasjon for tannpleiere i Norge. Her får du både faglig og sosialt tannpleierfellesskap.
3. Hele vårt hovedfokus er på DEG og ditt fag, arbeidssituasjon, utdannings- og utviklingsmuligheter og lønn! NTpF = sine medlemmer. Kun sammen lager vi organisasjon og løfter yrket og tannpleieren.

**Disse jobber for deg som medlem:**

|  |  |  |
| --- | --- | --- |
| **Hvem/ Hva** | **Felt** | **Hva gjør de for meg** |
| **Leder** | Politikk, ledelse, utvikling, tillitsvalgte i alle ledd | Ivaretar, utvikler og løfter ditt yrke i departement, lover, HELFO, utdanningsinstitusjoner, samarbeid med andre yrkesgrupper og organisasjoner |
| **Kontorleder** | Praktisk drift av organisasjonen | Medlemmer, regnskap/økonomi, kurs/samlinger, samarbeidspartnere, bistår alle parter |
| **Fagansvarlig** | Faglig utvikling, inf., | Fagkonferansen, kurs, Tannstikka, sitte i utvalg, bidra i arbeidet med høringer fra departementene, informasjon i sosiale medier mm |
| **Rådgiver NTpF** | Medlemssaker/ organisasjon | Svarer ut medlemssaker mht arbeid/lønn/konflikt/ kontrakt.  Jobber også mot de tillitsvalgte/lokallag |
| **Tillitsvalgte i offentlig sektor;** | HTV (hovedtillitsvalgt) PTV (plasstillitsvalgt) | Forhandling, arbeidsforhold, støtte i konflikt, opplæring og informasjon |
| **Lokallagsledere** | Regionalt fokus på medlemmer | Arrangere sosiale og faglige samlinger lokalt |

**Medlemskapet gir deg mange fordeler. For å nevne noen:**

* Meget gode rabatter på blant annet lån og forsikringer
  + Grunnforsikring og gunstige forsikringer gjennom [Tannpleiernes forsikringskontor](https://www.tannpleierforsikring.no/)
  + Nordea bank - se r[abattordninger som medlem](https://www.unio.no/medlemsprodukter/) i et Unio-forbund
* Årlig fagkonferanser og andre fysiske og web baserte kurstilbud ­­ - kun for medlemmer
* Rådgivning og veiledning i spørsmål om lønns- og arbeidsvilkår
* Juridisk bistand der det trengs (gjelder etter 6 mnd. Medlemskap)
* FB gruppa vår ([Tannpleierforeningens medlemsgruppe)](https://www.facebook.com/groups/483412565522810). Her legger vi ut viktig informasjon og nyttig oppdateringer, kurstilbud mm.
* Tannstikka, vårt fagblad
* Fratrekk på skatten for hele fagforeningskontingenten!
* Medlem i lokalforeningen i fylket der du bor
* Hjelp og bistand ved konflikter på arbeidsplassen
* Dobbeltmedlemskap med forskerforbundet for deg som er ansatt ved våre utdanningssteder
* NTpF har representanter inn i sentrale forhandlingsutvalg i KS og Oslo Kommune

**Er du ansatt offentlig:**

* tariffavtaler ivaretar dine arbeids- og lønnsforhold
* har du hovedtillitsvalgt, HTV, som ivaretar tannpleiernes interesser overfor arbeidsgiver.

**Er du ansatt privat:**

* Veileder i arbeids- og lønnsforhold utarbeidet av NTpF som inneholder forslag til kontrakt
* Støtte, rådgivning, gjennomgang av kontrakt
* Tilbud om inngåelse av tariffavtale
* Anbefalt lønnstabell som justeres årlig

**Er du/vil du bli selvstendig næringsdrivende:**

* Veileder for oppstarthjelp
* Forslag til samarbeidsavtale mellom driftseier og selvstendig næringsdrivende
* Gratis medlemskap i SMB-Norge (små og mellomstore bedrifter, [dinbedrift.no](https://www.dinbedrift.no/)) som gir mange [fordeler](https://medlemskap.dinbedrift.no/)

**Uten Norsk Tannpleierforening hadde vi ikke:**

* Hatt bachelorutdanning
* Hatt selvstendig refusjonsrett
* Hatt videreutdanning og master ved USN
* Fått inn spesialtannpleier i Hovedtariffavtalen til KS